**AS *DelfinGroup*** ir Latvijas finanšu nozares uzņēmums, kas darbojas ar zīmoliem ***Banknote*** un ***VIZIA***. Tas ir dibināts 2009. gadā. Uzņēmuma birojs ir Rīgā.

Uzņēmums attīsta un piedāvā patēriņa aizdevumus, aizdevumus senioriem, nomaksas pakalpojumus, lombarda aizdevumus un lietotu, mazlietotu un jaunu preču tirdzniecību vairāk nekā 90 filiālēs visā Latvijā, kā arī tiešsaistes veikalā banknote.lv

*DelfinGroup* vairāk nekā 300 profesionāļu komanda vidēji mēnesī izsniedz 35 tūkstošus aizdevumu. Uzņēmuma kopējais reģistrēto klientu skaits pārsniedz 400 000. 

*DelfinGroup* kopš 2014. gada ir pazīstams *Nasdaq Riga* biržā kā obligāciju emitents un kopš 2021. gada kā akciju emitents Baltijas Oficiālajā sarakstā. Uzņēmums 2021. gadā veica IPO, piesaistot gandrīz 6000 jaunu akcionāru. Uzņēmums veic regulāru ikceturkšņa dividenžu izmaksu. 

Uzņēmuma ilgtspējas pamatā ir fokuss uz korporatīvo pārvaldību, fintech inovācijām, atbildīgu aizdevumu izsniegšanu, finanšu iekļaušanu un aprites ekonomikas veicināšanu. Uzņēmums strādā ar peļņu katru gadu kopš 2010. gada. 

Uzņēmums ir Baltijas Korporatīvās Pārvaldības Institūta, *Fintech Latvia* Asociācijas un Latvijas tirdzniecības un rūpniecības kameras biedrs.

Uz 2022. gada novembri *DelfinGroup* akcionāri ir SIA *L24 Finance* (56.43%), SIA *EC Finance* (18.28%), SIA *AE Consulting* (8.90%), kā arī uzņēmuma vadības komanda (1.35%). 15.04% akciju atrodas brīvā publiskā apgrozībā biržas *Nasdaq Riga* Baltijas Oficiālajā sarakstā.

Vēsture
-------

2009. gadā uzņēmums atvēra pirmo lombardu Rīgas centrā, Dzirnavu ielā 119. Filiāle joprojām darbojas.

2010. gadā atvērts piecdesmitais lombards. Katra filiāle vidēji sešu mēnešu darbības laikā sasniedz bezzaudējuma punktu. Filiāļu tīkls aptver 15 Latvijas pilsētas.

2011. gadā filiāļu tīklā uzsākta patēriņa aizdevumu izsniegšana, kas ļauj klientiem pieteikties un saņemt lielākus aizdevumus.

2013. gada beigās tika emitētas obligācijas 8,5 miljonu eiro apmērā: 5 miljoni eiro nodrošinātās obligācijas un 3,5 miljoni eiro nenodrošinātās obligācijas.

Sekojoši, 2014. gadā obligācijas tika kotētas *Nasdaq Baltija* fondu biržas regulētajā sarakstā *Riga First North*.

2015. gadā tika iegādāts *Rīgas pilsētas lombards* — vecākais lombards Latvijā, kas savu darbību uzsācis 1802. gadā. Lombarda iegāde nostiprināja uzņēmuma tirgus līdera pozīciju un paplašināja klientu bāzi, ko gadsimtu gaitā bija attīstījis *Rīgas pilsētas lombards*.

2017. gadā uzņēmums ieguva *Bureau Veritas* kvalitātes pārvaldības sistēmas ISO 9001 sertifikātu un energopārvaldības sistēmas ISO 50001 sertifikātu. 2017. gadā novembrī uzņēmums klientiem sāka piedāvāt arī tiešsaistes pakalpojumus.

2018. gadā tika atklāts interneta veikals Banknote.lv, kurš darbojās kā papildu kanāls preču pārdošanai, ievērojami palielinot potenciālo klientu loku. Izveidots jauns zīmols *VIZIA* — finanšu pakalpojumu sniedzējs, kas specializējas patēriņa aizdevumos gan mazām, gan lielām dzīves situācijām. *VIZIA* darbojas tiešsaistes vidē.

2020. gadā tika izstrādāts jauns finanšu produkts — *Banknote Pirkumiem*.

2021. gada 19. janvārī *DelfinGroup* mainīja savu korporatīvo struktūru uz akciju sabiedrību. Uzņēmums izsludināja starptautisku konkursu uz profesionālu un neatkarīgu padomes locekļu amatiem. 31. martā par padomes locekļiem kļuva Gatis Kokins, Edgars Voļskis, Mārtiņš Bičevskis un Jānis Pizičs. Agris Evertovskis turpina pildīt padomes priekšsēdētāja pienākumus. 

*DelfinGroup* sākotnējais publiskais piedāvājums (IPO) veiksmīgi noslēdzās 2021.gada 14. oktobrī. IPO piedalījās 5927 investori, un uzņēmums piesaistīja 8,09 miljonus eiro. 2021. gada 19. oktobrī *Nasdaq Riga* nolēma kotēt *DelfinGroup* akcijas Baltijas Oficiālajā sarakstā *(Baltic Main List)* no 2021. gada 20. oktobra.

2022. gadā tika atjaunots *Banknote* interneta veikals banknote.lv.

Atsauces
--------

1. ↑  «Patiesā labuma guvēji». Arhivēts no oriģināla, laiks: 23.11.2022. Skatīts: 23.11.2022.
2. ↑  «DelfinGroup vēsture». Arhivēts no oriģināla, laiks: 23.11.2022. Skatīts: 23.11.2022.
3. ↑  «DelfinGroup pēc atjaunošanas atklāj Latvijā lielāko interneta veikalu pārbaudītu lietotu preču tirdzniecībai». 31.08.2022. Arhivēts no oriģināla, laiks: 23.11.2022. Skatīts: 23.11.2022.

Ārējās saites
-------------

* *DelfinGroup* Archived 2020. gada 24. februārī, *Wayback Machine* vietnē.
* Banknote Archived 2015. gada 23. jūnijā, *Wayback Machine* vietnē.
* VIZIA Archived 2020. gada 24. februārī, *Wayback Machine* vietnē.
* Interneta veikals Archived 2020. gada 6. augustā, *Wayback Machine* vietnē.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija *Nasdaq Riga* Latvijas uzņēmumi |
| --- |
|  |
| Oficiālais saraksts | 
* Grindeks
* DelfinGroup
* HansaMatrix
* INDEXO
* Olainfarm
* SAF Tehnika

 |
|  |
| Otrais saraksts | 
* Amber Latvijas balzams
* Ditton pievadķēžu rūpnīca
* Latvijas Gāze
* Latvijas Jūras medicīnas centrs
* Rīgas kuģu būvētava
* Siguldas CMAS
* VEF

 |
|  |
| Alternatīvais tirgus *First North* | 
* Frigate
* MADARA Cosmetics
* Virši-A

 |
|  |
| Agrāk kotētie | 
* Daugavpils Lokomotīvju Remonta Rūpnīca
* Latvijas kuģniecība
* Ventspils nafta
* Liepājas Metalurgs
* Rīgas elektromašīnbūves rūpnīca
* Valmieras stikla šķiedra

 |

 |